Illyustrativ foto 2019 yil 28 yanvar kuni soat 21:00larda Qirg‘iziston Respublikasi Batken viloyatida yo‘l-transport hodisasi yuz berdi. Bu haqda O‘zbekiston FVV xabar tarqatdi. Qayd etilishicha, Batken tumani hududidan o‘tuvchi «O‘sh-Batken-Isfana» avtomobil yo‘lining 207-km.da harakatlanib ketayotgan «Neksiya» rusumli avtomobil qarama-qarshi yo‘ldan kelayotgan Qirg‘iziston Respublikasining «Mersedes-sprinter» rusumli furgon avtomobili bilan to‘qnashib ketgan. YTX natijasida «Neksiya» avtomobili haydovchisi hamda uning 4 nafar yo‘lovchisi (O‘zbekiston Respublikasi fuqarolari) voqea joyida halok bo‘lgan. FVV xabarida aytilishicha, vafot etgan fuqarolarning jasadlari Batken tuman shifoxonasi morgiga olib borilgan.